Exqrch/javanese-Komodo-pixelgpt huggingface dataset:
Sapérangan laladan jujugan plesiran migunakaké gastronomi minangka piranti panarik wisatawan lan akèh kang nggunakaké pariwisata kanggo nawakaké gastronomi
Nanging ana pratandha yèn pola promosi kaya mau kurang efektif tinimbang kang dikarepaké
Panyebabé ya iku pamisahan babagan pariwisata karo gastronomi
Para pangusaha pariwisata kadang kala ora mahami produk gastronomi lokal, malah akèh ahli gastronomi kang ora mahami pariwisata
Prakara liya kang diadepi ya iku asosiasi antarané panganan tartemtu karo laladan tartemtu katantang mobilitas panganan, gaya kulinèr lan punjulé dediferensiasi masakan
Gastronomi minangka èlemèn saka idhèntitas budaya lokal
Ing struktur ékonomi premodern, sadurungé diciptakaké sistem transportasi jarak adoh lan dagang panganan lintas nasional lan iklim, tetanèn lan indhustri panganan luwih akèh nglayani pasar lokal
Bedaning sumber daya alam lan kaprigelan lokal ngasilaké produksi panganan lokal kang unik
Èlemèn lokal liya kaya ta arsitèktur, kerajinan tangan, carita rakyat, basa regional, seni visual, referensi literatur lan cara urip ngrembaka kanthi cara béda-béda lan ménéhi kontribusi ing karakter sawijining laladan
Saka sudut pandang wisatawan, panganan kanthi idhèntitas lokal setara karo lelungané ngubengi musiyum lan monumèn
Pariwisata ndadèkaké wong-wong bisa ngrasakaké idhèntitas lokal mau, ing sisih liya para wisatawan mau mènèhaké kalodangan tumrap indhustri pariwisata kanggo nawakaké produk anyar
Gastronomi lan masakan nasional
Masakan nasional wis dimisuwuraké déning mèdia massa minangka pérangan wigati saka idhèntitas bangsa ing endi "blender raksasa" kang jenengé globalisasi wis ngontaminasi, lan ngancam èksistènsiné
Sansaya gampang anggoné akses marang panganan saka pirang-pirang nagara, cumawis saben taun, wis nyiptakaké kabingungan antarané sesambungané panggonan lan wektu tartemtu saka sawijining panganan
Dhéfinisi saka masakan nasional ya iku masakan asli kang dikonsumsi sajeroning jangka wektu kang cukup déning sawijining populasi saéngga populasi mau bisa dikandakaké ahli ing masakan mau
Peran gastronomiya iku nglestarèkaké budaya utawa tradisi panganan mau, salah salah sijiné kanthi cara ngrembug sajarah masakan mau lan sesambungané karo nagara mau
Salah siji contoh panganan nasional kang wis dinunya amarga prosès globalisasi ya iku masakan Jepang
Prosès "kontaminasi" déning globalisasi diwiwiti ing pungkasan abad ka-19 nalika sapérangan dhokter militèr Jepang gawé kampanye opini publik kang nyatakaké yèn para wajib militèr bangsa Jepang luwih pendhèk tinimbang wong-wong kang asalé saka Éropah amarga panganané mawa beras
Akibaté nalika kalamangsa 1920, angkatan dharat lan wadya lautan Jepang ngadopsi panganan Wétan kang digawé saka daging lan roti gandum
Nalika wektu kang padha, para ahli nutrisi, kaum intelektual, lan pangusaha restoran mromosèkaké adhaptasi panganan Wétan dadi luwih cocog karo seléra masakan Jepang
Asilé ya iku masakan kaya ta "korokke" (kroket), "donatsu"(varian donat), lan karé Ing kalamangsa 1950, kombinasi saka panganan Jepang lan panganan Wétan iki kang maujud "Masakan Jepang" kang ditampa akèh wong nganti sapréné
Wisata gastronomi laladan padésan
Sapérangan panjaluk pariwisata saiki mokusaké dhiri ing laladan padésan.
Sawijining wujud wisata padésan wis ngrembaka ngasilaké 27% lelungan wisata ing sakubening dunya (1994) lan 20% saka wisata nasional ing Prancis
Salah siji babagan utama kang nyurung ya iku gastronomi minangka warisan budaya lokal
Kanthi tembung liya, gastronomi bisa dadi bumbu utama saka aktivitas wisata
Ing laladan padésan, pariwisata lan gastronomi duwé potensi kolaborasi karo agrikultur ngasilaké simbiosis mutualisme
Pariwisata lan gastronomi bisa njurung jasa agrikultur kaya ndeleng tetingalan, tur tetanèn, lan ngicipi panganan lokal
Agrikultur bisa njurung indhustri pariwisata ing babagn nyawisaké produk agrikultur kanggo didol ing wisatawan lan kultivasi tetingalan minangka objek wisata
Minangka pangubung antarané pariwisata karo ékonomi agraris padésan, peran gastronomi bisa diintegrasèkaké karo aspèk-aspèk perkembangan padésan lumantar aktivitas kaya ta: Gastronomi Indonésia
Gastronomi Indonésia kawujud saka perpaduan budaya lan panganan saka India, Timur Tengah, Cina, lan bangsa Éropah kaya ta Portugis lan Walanda
Panganan pokok ing Indonésia ya iku sega kajaba ing Maluku lan Papua ing endi sagu, kenthang, lan ketéla pohung luwih umum
Kaya nagara-nagara ing laladan Asia Tenggara, panganan lawuh ing Indonésia disuguhake luwih sithik tinimbang panganan pokoké
Ciri kas liyané ya iku sambel kang ménéhi rasa pedhes tumrap panganan Indonésia
Wiwitané, budaya lan masakan India kang banget mrabawani Indonésia tuladhané ana ing bumbu kaya ta jinten, ketumbar, jahé, lan karé kang kerep disuguhaké karo santen
Sawisé iku, prabawa pedangang saka Arab Saudi mèlu njembaraké masakan Indonésia kaya ta masakan saté kang kainspirasi saka masakan Arab ya iku Kebab, semana uga masakan kang nggunakaké daging wedhus
Ora mung pedagang Arab, para pedagang saka Cina uga membawa bahan pangan saka nagarané kaya ta mi, kacang kedelé, lan manéka warna sayuran
Kolonisasi dénin bangsa Walanda ngenalaké cita rasa anyar lan bahan pangan kaya ta mrica kang asalé saka Mèksiko, asalé kacang saka Amérika kanggo bumbu saté lan gado-gado
Ketéla pohung saka Karibia lan kenthang saka Amérika Kudul
Ora mung iku, warna-warna janganan kaya ta kubis, kembang kol, kacang lanjaran, wortel, lan jagung diimpor lumebu ing Indonésia saéngga nyiptakaké warna-warna masakan anyar
Kadeleng saka segi gastronomi praktis, sapérangan masakan kas Indonésia gegayutan karo karaméan tartemtu kaya ta karaméan agama
Tuladhané nalika dina riyaya déning umat Muslim, masakan nggunakaké ketupat ya iku masakan kang umum disuguhaké
Nalika "Selamatan", ya iku tradisi dengonga sadurungé kagiyatan tartemtu kaya ta kawinan utawa yasa omah, tumpeng utawa sega kuning kang kawujud kaya krucut disuguhaké
nalika Nyepi kang dirayakaké umat Hindhu lumrahé disuguhaké roti garing lan manisan
Ing Dina Kamardikan, ana budaya nganakaké lomba mangan krupuk kanggo bocah-bocah lan lomba gawé tumpeng tumrap para wanita.
Adobe Photoshop Adobe Photoshop, utawa bisa uga diarani Photoshop, ya iku piranti lunak editor citra gawéan Adobe Systems kang dikhususake kanggo ngedit foto/gambar lan kanggo ngganti lan nggawé efek
Piranti lunak iki uga digunakaké déning fotografer digital lan perusahaan iklan saéngga dianggep pamimpin pasar ("market leader") minangka piranti lunak pangolah gambar/foto, lan, sesarengan Adobe Acrobat, dianggep produk paling musuwur kang diprodhuksi déning Adobe Systems
Versi kawolu aplikasi kang mau karan kanthi jeneng Photoshop CS (Creative Suite), versi kasanga mau Adobe Photoshop CS2, versi kasapuluh sok diarani Adobe Photoshop CS3, versi kasawelas ya iku Adobe Photoshop CS4, versi karolas ya iku Adobe Photoshop CS5, lan versi kang pungkasan (telulas) ya iku Adobe Photoshop CS6
Photoshop uga bisa dioperasiake déning Microsoft Windows, Mac OS X, lan Mac OS; versi angka 9 sapituruté uga bisa uga digunakaké déning sistem operasi liya kaya ta Linux minangka mbantu piranti lunak tartemtu kayat CrossOver
Ing taun 1987, Thomas Knoll, kang dadi mahasiswa PhD ing Universitas Michigan, miwiti nulis salah sijiné program ing Macintosh kauntungané bisa nampilake gambar "grayscale" sajeroning layar monokrom
Program iki, kang sok diarani "Display", ide utawa gagasan kang metu dideleng déning panjenengané seduluré ya iku John Knoll ya iku salah sijiné karyawan ing Industrial Light lan Magic, kang ngerekomendasiake Thomas supoyo bisa ngubah program dadi program panyunting gambar kang wutuh
Thomas njupuk enem wulan kanggo ngaso (istirahat) saka kuliyah ana ing Universitas Michigan ing taun 1988 kanggo kerja sesarengan karo saduluré kanggo mbahas program iki, kang diganti jenengé dadi ImagePro
Sabanjuré taun wis bisa digarap, Thomas ngganti jeneng programé dadi Photoshop lan ditandangi ing sajeroning wektu kang cukup rikat kanthi produsen scanner Barneyscan kanggo ndistribusiake salinan saka program mau déning slide scanner; "total kurang luwih 200 salinan Photoshop wis dikirimake" kanthi cara iki
Ing ing sajeroning wektu iku, John plesir ing Silicon Valley ing California lan menehake dhémonstrasi program marang insinyur ing Apple Computer Inc
lan Russell Brown, direktur seni ing Adobe
Kaloroné dhémonstrasi iku éntuk asil, lan Adobe mutusaké kanggo nuku lisensi kang tumuju kanggo ndistribusikake ing wulan September 1988
Sawetara John makarya ing plug-in ing California, Thomas tetap ing Ann Arbor kanggo nulis kodhe program
Photoshop 1.0 dirilis ing 1990 mirunggan kanggo Macintosh
Ing wiwitan Photoshop dirancang kanggo nyunting gambar tumuju dicetak basis-kertas, Photoshop kang ana ing mangsa iki uga bisa digunakaké minangka mproduksi gambar ing World Wide Web.Jinis utawa versi pungkasan uga duwé aplikasi tambahan, Adobe ImageReady,kanggo piranti mau
Photoshop bisa nerima panggunan ing aneka model warna:
Kambium Kambium ya iku pérangan saka wit-witan kang wujud ayid, manggon ana ing antarané kulit lan pang
Lumrahé pang kang jinis iki atos lan didarbèni déning uwit kang umuré dawa
Kambium ing kayu nduwèni fungsi minangka jalur dat hara saka jero lemah nganti godhong, sarta naluraké kasil fotosintetis, kang gunané kanggo panganan wit-witan.
1 (aksara Jawa) Angka 1 iku angka sajeroning aksara Jawa Hanacaraka sing nglambangaké aji 1
Angka 1 iki dilambangaké padha karo lambang aksara Ga dilatinaké "Ga".
Garebeg mulud Garebeg Mulud dipunadani kanggé mengeti dinten miyosipun ("maulid"-basa Arab) Muhammad ing surya kaping 12 Rabiul Awal
Wulan Rabiul Awal ingkang dados wulan miyosipun Muhammad ugi winastan sasi Mulud utawi sasi "Mulud" ing kalènder tiyang Jawi
Perkawis punika ingkang dados dhasar wontenipun "Garebeg Mulud"
Pengetan dinten miyosipun Muhammad punika dipunwiwiti saking Kasultanan Demak ingkang salajengipun dipunuri-uri kaliyan para ratu ing tanah Jawi punika saéngga saged lestantun dumugi wekdal punika
Ing njawi tlatah karaton, tradisi mengeti dinten miyosipun Muhammad punika dados salah satunggaling upacara adat rakyat ingkang asring dipunpèngeti déning masarakat Jawa Tengah saha Jawa Wétan
Nalika sampun badhé tanggal 12 sasi Mulud (Rabiul Awal), kathah sanget masarakat saking sadaya tataran sosial ingkang ngadani adicara "selametan" utawi "kenduri" ingkang winastan "muludan"
Tembung "muludan" punika saking tembung "mulud" utawi "rasulan" (saking tembung "rasul")
Wonten ing adicara punika sesajèn ingkang temtu wonten inggih punika "tumpeng rasulan" utawi "sekul rasulan"
Tradisi garabeg mulud punika kejawi gadhah ancas kanggé méngeti dinten miyosipun Muhammad, ugi kanggé damel piwucal dhumateng para warga masarakat saking gesangipun Rasulullah SAW
Rumiyin, nalikanipun jumeneng Demak ugi kanggé salah satunggaling sarana kanggé syiar agami Islam
Sedaya ancas punika ingkang sajatosipun dados wosing Garebg Mulud, kanggé mengeti dinten miyosipun Rasulullah, kanggé mendhet suri teladan saking pagesanganipun Rasulullah, saha kanggé nyiaraken agami Islam
Nalikanipun agami Islam dipunsyiaraken wonten ing masarakat rumiyin, para wali ingkang nyiaraken agami Islam kalau wau ugi tetep nengenaken undang-undang Kesultanan Demak inggih punika kanggé ngawontenaken rerangken upacara ingkang dangunipun pitung dinten ingkang asring kasebat "sekaten"
Awit saking luhuring kabudayan Jawi, mila tradisi Sunan Kalijaga kanggé ngaprungokaken gamelan wonten ing Masjid Ageng ugi taksih dipunlestantunaken
Saben wolung warsa sapisan, Kasunanan Surakarta saha Kasultanan Ngayogyakarta ugi taksih ngawontenaken upacara "Garebeg Mulud Dal"
Tembung "Dal" saking salah satunggaling nama warsa ing kalender Jawa-Islam
Miterat tradisi petangan tarikh Jawa-Islam, Muhammad miyos ing dinten Senen Pon surya kaping 12 Mulud taun Dal
Petangan punika dipunwiwiti kaliyan Sultan Agung Hanyokrokusumo (1643-1655), ratu kaping kalih saking Karajan Mataram, lan petangan punika dipunpitados kaliyan para ratu ing tlatah Jawa ngantos sapunika.
Bringin, Bringin, Ngawi Bringin iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2004
Cacahing sing ndunungi désa iki miturut sènsus taun 2010 ana jiwa .
Dampit, Bringin, Ngawi Dampit iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2008
Cacahing sing ndunungi désa iki miturut sènsus taun 2010 ana 1.289 jiwa .
Gandong, Bringin, Ngawi Gandong iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2007
Cacahing sing ndunungi désa iki miturut sènsus taun 2010 ana 2.176 jiwa .
Lego Wétan, Bringin, Ngawi Lego Wétan iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2006
Cacahing sing ndunungi désa iki miturut sènsus taun 2010 ana 3.316 jiwa .
Dera, Bringin, Ngawi Dero iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2005
Cacahing sing ndunungi désa iki miturut sènsus taun 2010 ana 2.791 jiwa .
Krompol, Bringin, Ngawi Krompol iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2003
Cacahing sing ndunungi désa iki miturut sènsus taun 2010 ana 2.620 jiwa .
Maja, Bringin, Ngawi Maja (panulisan ing Basa Indonésia: Mojo), iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2002
Cacahing sing ndunungi désa iki miturut sènsus taun 2010 ana 1.985 jiwa .
Garebeg Mulud Dal Garebeg Mulud Dal sajatosipun rerangken adicaranipun sami kaliyan Garebeg Mulud
Nanging, ingkang bèntenaken inggih garebeg mulud punika dipunadani ing taun Dal wonten ing tarikh Jawa-Islam
Kajawi punika ingkang bèntenaken wonten ing Garebeg Mulud kaliyan Garebeg Mulud Dal inggih saking sesajen gununganipun
Bilih wonten ing Garebeg Mulud gunungan ingkang dipunwedalaken wonten gangsal (5) inggih punika Gunungan Kakung, Gunungan Putri, Gunungan Pawuhan, Gunungan Gepak, Gunungan Dharat
Nanging wonten ing Garebeg Mulud Dal kejawi medalaken gangsal gunungan wonten ing nginggil ugi wonten satunggal gunungan malih ingkang langkung mligi inggih punika Gunungan Brama
Kawontenanipun Garebeg Mulud Dal punika awit saking miyosipun Muhammad ingkang miyos ing tanggal 12 Rabiul Awal taun Dal
Pengetan Garebeg Mulud Dal punika dipunpengeti sewindu sapisan
Wonten ing Garebeg Mulud Dal dipuntontonaken tradisi kejawen saking Sultan
Sultan medalaken manéka warni piranti pusaka karaton ingkang gadhah kasekten wonten ing masarakat umum
Tradisi punika minangka bukti tradhisional bilih Sultan saha Kasultanan Ngayogyakarta inggih ahli waris ingkang sah saking para ratu saha kraton Jawa ing tembe rumiyin
Punika ugi salah satunggaling tindak-tanduk Sultan minangka wakil saking suku bangsanipun kanggé ngluri para leluhur
Nalika upacara Garebeg Mulud Dal punika Sultan ugi rawuh wonten ing Masjid Agung Ngayogyakarta kanggé nglampahaken tumindak ingkang langkung religius ingkang asipat Islam
Kajawi nglampahaken tumindak ingkang religius, Sultan ugi nglampahaken tumindak simbolis ingkang boten gayutanipun kaliyan agami inggih punika paring dhawuh kanggé ndhupak satumpuking bata ingkang dipuntata wonten ing ngajeng lawang ing pager témbok sisih kidul Masjid Gedhe
Adicara ndhupak bata punika minangka pratandha bilih rakyat nalika jaman Kesultanan Demak sampun saestu nyingkiri saha ninggalaken agama Hindhu-Buda lan sampun mlebet agami Islam
Upacara punika namung diadani saben wolung warsa sapisan utawi sewindu sapisan nalikanipun wonten upacara Garebeg Mulud Dal
Nanging saking sadaya tindak-tanduk saking rerangken upacara Garebeg Mulud Dal utawi Garebeg Mulud biyasa inggih namung kanggé mengeti miyosipun Muhammad
Kanthi adicara punika Sultan sampun netepi kuwajibanipun kanggé nyiaraken agami Islam kados gelar sultan minangka "Panotogomo Kalifatullah".
Gunungan Lanang Gunungan Lanang inggih punika salah satunggaling gunungan ingkang dipunmedalaken nalika wonten upacara Garebeg mulud, Grebeg Sawal, ugi Garebeg Besar
Dipunwastani gunungan lanang awit saking tembung basa Jawa "lanang" ingkang tegesipun "kakung".
Gunungan wadon Gunungan Wadon inggih punika salah satunggaling gunungan ingkang dipunmedalaken nalika wonten upacara Garebeg mulud, Grebeg Sawal, ugi Garebeg Besar
Dipunwastani gunungan lanang awit saking tembung basa Jawa "wadon" ingkang tegesipun "putri".
Gunungan Gepak Gunungan Gepak inggih punika salah satunggaling gunungan ingkang dipunmedalaken nalika wonten upacara Garebeg mulud, Grebeg Sawal, ugi Garebeg Besar
Dipunwastani gunungan lanang awit saking tembung basa Jawa "gepak" ingkang tegesipun "tumpul".
Gunungan Pawuhan Gunungan Pawuhan inggih punika salah satunggaling gunungan ingkang dipunmedalaken nalika wonten upacara Garebeg mulud, Grebeg Sawal, ugi Garebeg Besar
Dipunwastani gunungan lanang awit saking tembung basa Jawa "pawuhan" ingkang tegesipun "kranjang sampah" utawi "kranjang uwuh".
Gunungan Dharat Gunungan Dharat inggih punika salah satunggaling gunungan ingkang dipunmedalaken nalika wonten upacara Garebeg mulud, Grebeg Sawal, ugi Grebeg Besar
Dipunwastani gunungan lanang awit saking tembung basa Jawa "dharat" ingkang tegesipun "daratan" utawi bumi.
Gunungan Kutug/Bromo Gunungan Kutug/Brama inggih punika salah satunggaling gunungan ingkang dipunwedalaken nalika wonten upacara Garebeg mulud, Grebeg Sawal, ugi Garebeg Besar
Dipunwastani gunungan kutug awit saking tembung basa Jawa "kutug" ingkang tegesipun "medalaken asep"
Ugi saking tembung basa Jawa "brama" ingkang tegesipun "mawa" utawi "geni".
Sekaran Watu sekaran utawa mung asring karan "sekaran" ya iku watu utawa cithakan semèn kang kawangun sawijing wujud, kaselehake ana ing papan kang ing kono kanggo ngubur jenasah siji wong, tujuane kanggo tetenger manawa ing kono iku sumimpen jisime wong sahengga wong kang mara ing kono kudu netepi adab-adab ing kuburan kaya ta nguculi srandal utawa sepatu, ora kena maca al-Quran lan salat
Tembung "sekaran" saka tembung "sekar" utawa kembang, ya iku papan nyelehake kembang nalika wong ziarah kubur ing kono.
Maéjan Maejan ya iku kayu utawa watu cacah siji utawa loro kang kaselehake ana ing kuburan nalikane jenasah nembé baé dikubur, minangka tetenger
Maejan racaké kapasang ing kuburan kang isih anyar, lan manawa wis pirang-pirang taun banjur diganti sekaran utawa kijing.
Kenangareja, Bringin, Ngawi Kenangareja (cara Indonésia: Kenongorejo), iku désa ing Kacamatan Bringin, Kabupatèn Ngawi, Provinsi Jawa Wétan kanthi kodhe wewengkon 35.21.15.2010
Cacahing sing ndunungi désa iki miturut sènsus taun 2010 ana 5.163 jiwa .
Purwapada Purwapada iku pratandha sajeroning aksara Jawa Hanacaraka sing dipasang ing wiwitaning tembang utawa wacan
Tuladha (tinulis nganggo fonta ) : ꧄ꦧ꧀ꦖ꧄ꦥꦩꦺꦝꦂꦫꦺ​ꦮꦱꦶꦠꦤꦶꦁ​ꦲꦠꦶ​ꦱꦸꦩꦤ꧀ꦠꦏ​ꦲꦤꦶꦫꦸ​ꦥꦸꦗꦔ꧉
Wasanapada Wasanapada iku pratandha sajeroning aksara Jawa Hanacaraka sing dipasang ing pungkasan utawa wusananing tembang utawa wacan
Pratandha iki nandhani yèn wacan utawa tembang iku wis tamat utawa rampung
Wasanapada bisa kawaca 'iti' utawa tamat..
Karni Ilyas Karni Ilyas
Alumni saka Fakultas Hukum, Universitas Indonesia
Karni Ilyas, miwiti karir dadi wartawan harian Suara Karya ing taun 1972
Ing taun 1978 pindah ing Majalah Tempo nganti majalah iku dibreidel pamaréntah Orde Baru ing 21 Juni 1994
Ing 1991 mimpin majalah hukum Forum Keadilan nganti taun 1999 dadi Pemimpin Redaksi (ngrangkep dadi Redaktur Pelaksana Majalah Tempo)
Taun 1999-2005, Karni Ilyas mimpin Liputan 6 SCTV nganti dadi program berita unggul ing Indonesia
Mulai pindah ing Antv taun 2005 duwé kalungguhan Pimpinan Redaksi, nanging Karni mèlu mudhun ing lapangan karo reporter yunior
Karni nghasil ngendus lan ngelaporake penggrebekan gembong teroris Dr
Taun 2007, Karni diprecaya tvOne déning Kulawarga Bakrie
Karni jabat dadi Direktur Pemberitaan atau Pemimpin Redaksi news dan sports
Bang One ya iku sosok Karni kang diwujudkae gambar karikatur/kartun
Tokoh punika lair ing sasi Maret 2008, sakbare ana tvOne
Nganti setaun karakter iku ana ing program-program berita tvOne (Kabar Pagi, Siang, dan Malam) lan éntuk apresiasi apik
Dadi wartawan kang lugas lan kritis, Bang One diwènèhi kasempatan kanggo mandu acara bincang-bincang interaktif duwé judhul Bang One Show
Karni aktif ing akèh organisasi wartawan
Dhèwèké dadi Présidhèn Jakarta Lawyer Club, Ketua Umum ATVSI (Asosiasi Televisi Swasta Indonesia), lan Anggota Komisi Kepulisian Nasional.
Full House (drama seri 2004) Full House (Hangul: 풀하우스; RR: Pul-hauseu) ya iku drama seri Koréa kang duwé artis Song Hye-gyo, Rain, Han Eun-jeong lan Kim Sung-soo
Drama punika duwé episode 16 déning Woon Soo-yoon
Disiarke Korean Broadcasting System (KBS2) wiwit 14 Juli 2004 lan episeod terakhir 4 September 2004
2004 KBS Drama Awards
Dina Bastille Dina Bastille ya iku salah sawijining dina nasional ing nagara Prancis sing dipèngeti saben tanggal 14 Juli
Dina Bastille, ing Prancis sinebut La Fête Nationale (Pahargyan Nasional) utawa Le quatorze juillet ("Empat Belas" Juli) anengendi para wargané cuti bebarengan
Ing dina iki para warga Prancis bebarengan nyengkuyung dina kang adiluhung iki
Saliyané para warga, pamaréntah Prancis uga ora baèn-baèn anggoné ngetokaké wragad saperlu ngramékaké acara Dina Bastille
Dina Bastille iku sajatiné dina kanggo mèngeti pangluruhan kunjara Bastille kang kadadéan ing taun 1789 utawa prastawa Fête de la Fédération
Pèngetan taun sapisan panyerbuan kunjara Bastille iki dianggep dadi sawijiné lambang "kebangkitan" bangsa Prancis Modern lan "rekonsiliasi" Prancis miturut konstitusi Monarki sadurungé kasoran déning "Replubik Pertama" ing "Revolusi Prancis"
The Bastille ya iku salah sawijiné bètèng ing abad pertengahan lan kunjara ing Paris
Akèh wong ing Prancis kang nduwé gegayutan karo wewaler kang abot saka sistem Monarki Bourbon ing pungkasan taun 1700-an
Ing tanggal 14 Juli 1789, wadya padha nyerang Bastille
Iki prastawa wigati ing wiwitané Revolusi Prancis Fête de la Fédération kang dianakaké tanggal 14 Juli 1790 kang dadi cara kanggo mèngeti kawentuké monarki konstitusional ing Prancis
Pahargyan resmi dianakaké ing Paris tanggal 30 Juni 1878 kanggo ngurmati Republik Prancis
Ing tanggal 14 Juli 1879, pahargyan luwih resmi ditahan
Iki kalebu "review" militèr ing sacedhaké Paris Longchamp lan pahargyan ing saindhenging nagari
Salah sawijiné pawongan kang jenengé Benjamin Raspail ngusulaké supaya 14 Juli dadi dina prèi ing Prancis nalika taun 1880
Hukum diundhangaké ing tanggal 6 Juli 1880 kang ngukuhaké Dina Bastille tanggal 14 Juli dadi dina prèi
Akèh wong kang padha nyengkuyung Dina Bastille kanthi menéka warna acara, kaya ta parade militèr lan sipil, pagelaran musik, komunal panganan, jogèd-jogèd, Balls, lan nyumet kembang api kang "spektakuler"
Ana parade militèr gedhé ing Paris ing wayah ésuk tanggal 14 Juli
Layanan lanang lan wadon saka manéka unit, kalebu taruna saka sekolah militèr Angkatan Laut Prancis, lan Legiun Asing Prancis mèlu acara pahargyan iki
Pawai dipungkasi kanthipasukan Pemadam Kebakaran Prancis
Déné pesawat militèr nabur ing dhuwur rute parade
Présidhèn Prancis mbuka parade lan ngemataké prajurit uga éwonan wong kang nonton
Wong-wong liya ngentèkaké dina tenang kanthi kumbul bujana utawa piknik karo kulawarga lan kanca-kanca.
Babad Sokaraja Babad Sokaraja inggih punika salah sawijining babad utawi cariyos sajarah kadadéyanipun Kacamatan Sokaraja
Babad Sokaraja kawiwitan nalika wonten ing Kadipatèn Purbalingga, Adipati Kertabangsa ngawontenaken Paséwakan ingkang dipunrawuhi déning patih, para punggawa, saha garwa ugi putranipun Adipati, inggih punika Kaligenteng
Pasewakan wau ngrembag babagan Kaligenteng ingkang badhé dipundhapuk dados Adipati kanggé nggantosi Adipati Kertabangsa déné sampun gadhah Keris Pusaka Brongot Setan Kober
Adipati Kertabangsa paring pirsa bilih Keris Pusaka punika dipuntitipaken wonten ing Pertapaan Sendang Bolong ingkang dipunpimpin déning Ki Gede Ngorean
Salejengipun, miturut dhawuhipun Sang Adipati, Kaligenteng langsung sowan dhumateng Pertapaan Sendang Bolong kanthi ancas mendhet Keris wau
Nanging, Kaligenteng kaget sanget nalika mangertos bilih Keris Pusaka wau boten wonten ing Ki Gede Ngorean, nanging sampun dipuntitipaken kaliyan Adipati Jebuh Kusuma wonten ing Kadipaten Sokaraja.